– Teatre (288) – RICARD III (🐌🐌🐌+🐚) – TNC Sala Gran – 24.05.2017 |\nEn general tota l’escenografia de Lluc Castells i José Novoa es basa en un joc de portes corredisses de vidre que alhora fan de miralls que tornen imatges difuses, deformades. A sobre de l’estructura, un piano.\nEn alguns moments de la producció s’utilitzen càmeres que ens canvien la perspectiva del que estem veient i vídeos que ens mostren la imatge del rei com va quedant alterada a mesura que la seva malignitat es manifesta.\nLa producció compta amb un repartiment molt extens, 14 actors que interpreten una trentena de papers, i entre ells els cantants lírics Antoni Comas i Robert González que canten i toquen diversos instruments.\nTots ells han estat a un nivell d’interpretació similar quedant “eclipsats” per la força escènica de Lluís Homar, però destacaríem a una magnifica Reina Margarida interpretada per Carme Elías i a l’evolució del personatge de Sir William Catesby interpretat per Roger Casamajor.\nLluís Homar ens ha presentat un Ricard III ple de matisos que trenca la quarta paret des de l’inici. Divertit, acomplexat, tràgic, pervers. Uns monòlegs que ens han captivat amb un monòleg final realment hipnòtic i on, excepte el rei, tots els actors estan damunt la plataforma interpretant el Bolero de Ravel.\nUn final absolutament genial.\nXavier Albertí ha deixat aquestes paraules al programa de mà:\nRicard III és una gran festa de teatralitat, hereva del teatre popular del seu temps, amb què Shakespeare acabaria assentant les bases per a les seves grans creacions posteriors. Com que els espectadors som els únics coneixedors de les confidències d’aquest fascinant tirà, des del nostre silenci assistim amb simpatia al seu violent ascens cap al tron, i així aplaudim en certa manera la seva total manca d’empatia cap a les víctimes. Només serà quan arribi l’hora de la caiguda que la tragèdia ens obligarà a rescindir aquesta simpatia, alhora que Ricard es veurà empès a prendre una consciència definitiva sobre les fractures de la identitat, abocat a una vertiginosa lluita metafísica que anticipa el mite modern de Don Joan i el seu enfrontament obstinat amb Déu.\nA més d’un festí teatral, Ricard III també és una obra que ens interpel·la sobre el protagonisme que tenen a la nostra vida les ferides que hem rebut des del naixement, i sobre la quota de dolor que ens toca assumir al llarg de la vida a cadascú de nosaltres. I, en definitiva, sobre el mal que aquest dolor ens pot portar a fer als altres mentre no siguem capaços d’assumir-lo.\nAdaptació: Lluïsa Cunillé\nAmb: Roger Casamajor, Jordi Collet, Antoni Comas, Carme Elias, Oriol Genís, Robert González, Lluís Homar, Joel Joan, Lina Lambert, Albert Prat, Anna Sahun, Aina Sánchez, Julieta Serrano i Oscar Valsecchi.\nEscenogradía: Lluc Castells i Jose Novoa\_ Disseny de vídeo: Franc Aleu\_ Vestuari: María Araujo\_ Il.luminació: Ignasi Camprodon\_ So: Jordi Bonet\_ Caracterització: Angels Palomar de Caracterizaciones escènicas SL\_ Moviment: Oscar Valsecchi\_ Ajudant de direcció: Albert Arribas\_ Ajudant d’audiovisuals: Nil Estany \_ Ajudanta de vestuari: Marian Garcia \_ Ajudanta de caracterització: Cristina Repullo\_ Alumna en pràctiques: Clara Manyós \_ Ajudant de so: Iker Rañé \_ Construcció d’escenografia: Pascualin\nDurada: 3 hores 10 minuts amb entreacte\n← – Roda de premsa – Presentació Programació GREC 2017 – Teatre Grec – 25.05.2017 (rp103) – Teatre (289) – LUCIS ET UMBRAE (🐚) – TNC Sala Petita – 25.05.2017 →


Gaudiu de l'exposició Ports i Mans fins al 31 de desembre.\nL’exposició Ports i Mans té diferents àmbits i intenta transmetre emocions i experiències mitjançant diferents obres. El fil argumental és la biodiversitat, en un radi de 10 quilòmetrs al voltant de Mas de Barberans, com a element inspirador del procés creatiu i les gairebé infinites i sorprenents combinacions entre: tradició, modernitat, innovació, disseny, artesania, art ,efímer, permanent i tot amb fibres de l’entorn més proper.\nDissabte 4 d'octubre: taller de plantes tinctòries.\nI si provem d'allunyar-nos de la química per aconseguir colors sorprenents...\nplantes tinctòries.pdf 125 Kb\nEl Pont de la Diada al Museu de la Pauma. Horari.\nDe dijous 11 de setembe a diumenge 14 de setembre de 12 a 14 hores.\nL'estiu al Museu.\nFibrescampus del 28 de juliol a l'1 d'agost:\n2 i 3 d'agost RAcó de les Fibres Vegetals:\nDia 2 d'agost inauguració de l'exposició de producció pròpia Ports i Mans:\nDel 5 al 7 d'agost curs Treballar la Pauma, de 16 a 20h. 15 euros.\nI moltes sorpreses més...\nAl juliol seguim amb la Simone Simons i l'espart.\nContimuem amb els materials tous, la Simone ens oferirà un taller el dia 5 de juliol. Recordem des del Museu que l'objectiu no hauria de ser acabar la peça sinó aprendre la tècnica i conèixer el material. Si a més per motius d'aptitud i/o de pràctica s'acaba la peça fantàstic. Més informació sobre la Simone: http://trendzadesign.blogspot.com.es/.\nMés informació sobre el curs al pdf adjunt\n07 - 5 juliol - Cistella d'espart.pdf 189 Kb\nA partir del 15 de juny fins al 31 d'agost obert tots els dies\nL'espot publicitari del Museu de la Pauma\nComencem el maig practicant la tècnica del twining.


Bronca de Shakira i Piqué per com anaven vestits a una festa: "No puedes ir así"\nBarcelona. Dimarts, 19 d'octubre de 2021. 12:26\nShakira i Piqué s'han de dir per aquest ordre, primer ella i després ell. Com Felip i Letícia: el primer és el primer. Ningú no diu "Letícia i Felip". En el cas de la parella més celebrity de Catalunya, l'artista colombiana és més estrella que el central del Barça.\nAquesta és una de les raons per les quals Shakira no s'avé amb les dones dels altres futbolistes. Ella no és una WAG perquè és més famosa, guapa i multimilionària que el jugador. I té professió pròpia més enllà del món del futbol.\nShakira té una altra qualitat impossible de veure en altres dones de futbolista: és deu anys més gran que Piqué. 44 a 34. I mana molt.\nGerard Piqué parla a cau d'orella a Shakira, GTRES\nMana tant que quan van junts a un esdeveniment, una catifa vermella, un lliurament de premis, un sopar... és ella la que marca el dress code, la manera de vestir. I exigeix, amb bon criteri, que la parella combini entre si.\nAixò passa a totes les cases: quan un dels cònjuges va massa mudat no pot entendre que l'altre vagi amb qualsevol drap. Això va passar en l'últim acte conjunt, el concurs de fer volar globus sense caure a terra. Shakira hi va anar així:\nUna indumentària alegra, informal i sexy, molt escotada i amb un estil sport que no quadrava amb el que volia vestir Piqué: de trajo, americana i corbata. Shakira li va dir que ni parlar-ne. A casa seva a Esplugues abans de marxar cap a Tarragona a Port Aventura, Shakira i Piqué tenen el que ell qualifica com una bronca de: "On vas vestit així?".\nHo explica Piqué al seu amic Ibai. Vídeo:\n— Adrián🐺 (@ShakiraFOv1) October 18, 2021\nA Ibai no li van agradar els pantalons de Piqué, "Ibas de moderno, qué haces con esos pantalones raros, no me gustó". Al final Piqué amb roba moderna i de negre:\nÉs cert que el xandall de tigres a la selva i els sostenidors de lleopard vermell de Shakira eren molt més explosius que la samarreta negra de Piqué.\nLa família van lluir guapos com sempre. Especialment Shakira que als 44 anys i mare de dos fills està estupenda:\nEl millor de la "bronca" és que la parella més famosa de Catalunya és com totes les altres. Això que els passa ja ha passat a totes les cases.\nCasa Reial Elionor irrita els monàrquics: imatges de la "bacanal LGTBI" al seu internat Marc Villanueva


Reforma de l’IRPF: dos pardals d’un tretGeneralitats\nReforma de l’IRPF: dos pardals d’un tret\n- 11/07/2014 - 22:28 h\nMoltes són les famílies que per tal d’invertir els estalvis i, de pas, gaudir de les vacances, van optar en el seu dia per adquirir una segona residència, ja sigui un apartament a la costa o una casa a la Cerdanya. Altres, simplement van comprar una segona residència per llogar-la i obtenir un complement extra a la pensió o al salari. Amb la rebaixa de l’impost sobre successions, aquests estalvis familiars en forma d’immoble també han quedat, en bona part, salvaguardats de la tributació. Ara, però, la darrera reforma de l’IRPF planejada pel Montoro dinamita el tractament fiscal de les segones residències.\nI és que quan el Govern de Rajoy parla de baixar impostos, la classe mitja ja pot anar preparant la cartera per a pagar més. El projecte de reforma de l’IRPF anunciat pel Gobierno de España suposarà un augment molt significatiu de la tributació de la plusvàlua posada de manifest amb la transmissió dels immobles de segona mà. Això serà així perquè es proposa eliminar l’actualització del preu de compra i perquè s’eliminen els coneguts com a “coeficients d’abatiment” que servien per a corregir a la baixa la plusvàlua dels immobles adquirits abans de 1996 i que, a la pràctica, deixaven sense tributar per aquest concepte als immobles adquirits abans de 1985. Tot això ha canviat i si un, posem per cas, va comprar un habitatge l’any del Mundial de Futbol del “Naranjito” per 1,5 milions de pessetes (9.000 euros), i ara el ven per 200.000 euros, haurà de tributar en l’IRPF sobre la base de tota la plusvàlua de 191.000 euros.\nPotser us pensareu que el Montoro adopta aquesta mesura per a atacar la classe mitjana. Doncs, us equivoqueu. La classe mitjana estalviadora no és més que una víctima inevitable, un efecte col·lateral d’una mesura que està pensada per estimular el mercat d’obra nova (aquella que tenen els bancs i les grans constructores) la qual cosa passa per debilitar el mercat de segona mà, fonamentalment en mans de particulars.\nPerò, a més, aquesta mesura té altres conseqüències que, sorprenentment, no han trobat contestació per part de les autoritats tributàries autonòmiques. El principal tribut de les comunitats autònomes és l’Impost sobre Transmissions Patrimonials que prové, precisament, de les transmissions de béns immobles de segona mà, ja que els immobles nous tributen per l’IVA que, com sabeu, el recapta íntegrament l’Estat. D’altra banda, de les plusvàlues que deixaran de generar-se en l’IRPF, la meitat corresponen a les Comunitats Autònomes que tenen el tribut cedit. De manera que aquesta reforma de l’IRPF suposarà un ofegament addicional més a l’autonomia financera de la Generalitat a partir del 2015. Espero sentir (encara) alguna reacció del nostre conseller d’Economia.


Al Mac, selecciona el menú Apple > Preferències del Sistema i, després, fes clic a General.\nFes clic al menú desplegable “Preferir pestanyes en obrir documents” i selecciona una de les opcions disponibles: Mai, “A pantalla completa” o Sempre.\nConsell: Per obrir ràpidament una nova finestra en una app (fins i tot si l’opció de pestanyes del tauler de preferències General està configurada com a Sempre) prem Opció + Ordre + N.\nEn algunes apps, pots afegir pestanyes utilitzant una drecera del teclat, en funció de com estigui definida aquesta opció al tauler de preferències General. Si l’opció definida és “A pantalla completa” o Sempre, prem Ordre + N. Si l’opció definida és Mai, prem Opció + Ordre + N.\nMostrar totes les pestanyes en una finestra: Per veure miniatures de totes les pestanyes obertes, selecciona Veure > Mostrar totes les pestanyes. A la vista general de pestanyes, fes clic a la pestanya on vols anar. Per tornar a la pestanya actual, selecciona Veure > Sortir de la visió general de pestanyes.\nVeure tambéGestionar les finestres al MacObrir apps i documents al MacTancar apps al MacVeure pàgines web en pestanyes al SafariArticle de suport d’Apple: Dreceres de teclat del Mac


Internships – Pràctiques internacionals – Universitat d'Andorra\nPosted on 23/01/2018 23/01/2018 AuthorUdA\nLes estades seran reconegudes amb crèdits de lliure elecció i poden ser convalidades com a estades formatives a empresa en els plans d’estudis que les contemplin. Caldrà contactar amb la coordinació dels estudis per avaluar la possibilitat de la convalidació.\nLa Universitat d’Andorra preveu beques de mobilitat per als estudiants que optin per a una estada internacional, sempre i quan les pràctiques no siguin remunerades\nInternational Internships organitza estades a més de 16 països, inclosos els Estats Units. Ofereix un nombre molt elevat de pràctiques, que en alguns casos poden ser remunerades.\nEl tràmit és molt senzill, i el podeu fer tot en línia. Des d’International Internships us assessoraran sobre el programa que millor s’adapti a les vostres necessitats, us aconsellaran sobre les normes de visat i, us ajudaran a trobar allotjament.\nPer a més informació, us podeu adreçar al servei d’Internacional de la Universitat d’Andorra: international@uda.ad


2 min. Barcelona 19/06/2015 17:24\n260x366 Josep Antoni Duran i Lleida, al costat de Pere Macias, en una imatge d'arxiu / MANOLO GARCÍA Josep Antoni Duran i Lleida, al costat de Pere Macias, en una imatge d'arxiu / MANOLO GARCÍA\nEls portaveus de CDC al Congrés i el Senat negociaran amb Unió com concreten el trencament a Madrid. La cúpula convergent ha acordat aquest divendres amb els seus diputats i senadors a Madrid delegar en Pere Macias i Josep Lluís Cleries les converses amb els democristians. A la reunió, celebrada a Barcelona, hi han estat presents el coordinador general de CDC, Josep Rull, i el vicesecretari general de coordinació institucional, Lluís Corominas.\nLa portaveu d'Unió, Montse Surroca, que és també diputada de CiU al Congrés dels Diputats, ha defensat aquest divendres la possibilitat que el grup de CiU es parteixi. Però, de fet, el reglament del Congrés i del Senat no permet a aquestes alçades dividir un grup ja existent per crear-ne dos de nous. Tampoc sembla clar que els convergents puguin fer valer el seu major pes -disposen de 10 diputats enfront dels 6 d'Unió al Congrés, mentre que al Senat la desproporció és encara superior: 10 a 3- per expulsar al grup mixt els democristians sense el seu consentiment.\nEl fet que els convergents plantegin obrir converses amb els democristians apunta a una solució més concordant amb la premissa de la "separació amistosa" plantejada dijous pel president de la Generalitat, Artur Mas. La solució passarà, segons les fonts nacionalistes consultades per l'ARA, per mantenir formalment el grup conjunt però actuar de facto per separat, com si es tractessin de dos subgrups, fins i tot amb portaveus diferents, una fórmula que ja apliquen IU i ICV dins del grup de l'Esquerra Plural.\nAra caldrà negociar el repartiment dels temps d'intervenció, de presentació d'iniciatives, de torns de preguntes i d'altres activitats parlamentàries. Actuaran de fet com un grup fracturat. La concreció dels detalls s'haurà de materialitzar abans del dimarts a les 16.00 hores, quan arrencaran els plens del Congrés i del Senat.


YuriBCN: Montilla contempla la independència?\nEl president de la Generalitat i primer secretari del PSC, José Montilla, va advertir ahir dissabte que pensa defensar l'Estatut 'fins a les darreres conseqüències' i 'amb intel·ligència i amb força, amabilitat i determinació'.\nSi el Tribunal Constitucional declara inconstitucional qualsevol punt essencial de l'estatut (inversions, nació, drets, bilateralitat, justícia), només hi haurà una sortida: modificar la Constitució espanyola. Però per a fer això, caldrà el concurs de PSOE i PP, cosa actualment i previsiblement impossible.\nD’això n’és plenament conscient el President. Per tant, quan diu que defensarà l’Estatut fins a les darreres conseqüències, només pot significar una cosa: defensar l’autogovern més enllà de la Constitució espanyola... ergo, declarar la independència de Catalunya.\nTindrà el que cal? Tindrà la vocació de ser un autèntic president de Catalunya, el màxim representant del poble de Catalunya, de la ciutadania i les seves necessitats?\nQuines són per a tú les necessitats de Catalunya? Pel que sembla el finançament no ho és doncs el teu partit ha votat a favor de la LOFCA, i el que tingui o no el president tampoc us preocupa massa perque sino per què el vareu fer president vosaltres els d'Esquerra? En conclussió una cosa està clara passi el que passi vosaltres, els d'Esquerra seguireu al poder, fins a la tardor al costat del PSOE de Catalunya passi el que passi!; que per això heu donat suport a la primera i principal retallada de l'Estatut, a l'aprovar la LOFCA, quan ho explicareu els d'Esquerra això?\n03 de desembre, 2009 19:40\nNi em fa gràcia l'estatut acordat entre ZP i Mas, ni tampoc la LOFCA conseqüent. Dins del marc estatutari vigent, és el que hi ha. I recordaràs que nosaltres varem votar NO al marc aquest.\nCreus que haguérem obtingut més trencant l'actual govern i passant a altres opcions, per exemple de sociovergència o d'un tripartit CiU + ERC? Jo no.\nI és que jo em crec l'Elisenda Paluzie (ja saps, la degana d’Economia i Empresa de la UB i militant d'ERC) quan diu que el temps ha donat la raó a aquells que vàrem advertir fa més de tres anys, en la campanya de l'Estatut, que les finances de la Generalitat seguirien regides per la Lofca. http://bit.ly/2QjfO5\n04 de desembre, 2009 17:20\nVàreu demanar el vot negatiu a l'Estatut per pressió de les vostres bases i en contra de la decissió de la aleshores vostra direcció d'en Carod, aquest va ser l'inici del seu fi polític. A l'Estatut acordat per en ZP i Mas ara si que li doneu suport davant dient entre d'altres coses que el TC no pot modificar allò que han votat els catalans. Si la LOFCA nova retalla el ja retallat Estatut que vosaltres no volieu per què l'heu a\nfavor i CIU en contra, com t'hio expliques ? Si no et creus a la teva companya Paluzie, si no t'agrada l'Estatut retallat al que ara si doneu suport, si no t'agrada la LOFCA a la que heu votat favorablement que és el fas a Esquerra ?; lluitar per la independència esta clar que no.\n04 de desembre, 2009 17:36\nPer començar, és que jo sóc de les bases. I aquesta és una de les raons per la que crec en ERC: escolta a les bases (tot i que m'agradaria que ens escoltés més, és clar).\nReferent a l'aparent paradoxa de votar 'no' a l'estatut i ara defensar-lo: va ser referendat per la ciutadania que va votar-la. D'això s'en diu democràcia, i a més, directa. No creus que s'ha de defensar una llei aprovada democràticament, encara que no hi estiguem d'acord? No dic que no s'hagi de lluitar per millorar-la, però si és el que hi ha, i és el que ha aprovat el poble de Catalunya, cal aprofitar-ho fins on es pugui.\nReferent a l'Elisenda Paluzie, em sembla que no m'he explicat: SÍ que me la crec!\nQuan al vot de CiU: que voti en contra de la LOFCA és una qüestió d'estratègia parlamentaria, la seva opció. Ara està a l'oposició, i a l'oposició no cal ser gaire responsables de les accions. És molt més fàcil ser crític quan s'està a la oposició, en lloc d'adoptar una posició crítica però constructiva. No cal pensar en les finances d'un govern que està en greus dificultats econòmiques quan no s'hi és i no s'és responsable de la tasca de govern que depèn d'una economia de mínims. Els serveis públics han de seguir funcionant i el govern n'és responsable.\nPotser t'interessarà http://tinyurl.com/yfzgdel i http://tinyurl.com/yg7aohn\nFinalment, cadascú treballa per assolir la independència com millor li sembli. Tu faràs la teva, i jo la meva. No et negaré la opció d'adoptar una o altra estratègia, tot i creure que pugui ser equivocada. T'ho debatré, i et faré propostes, i sobre tot proposaré que cadascú, des d'on pot, faci el que pugui i sàpiga.\nEl que no faré mai és pontificar sobre si ets més o menys patriota i si lluites o no per la independència. Però és clar, cadascú és lliure de desprestigiar a altri que, al menys en ulls meus, treballem per la mateixa fita per vies diferents. Tu mateix. Potser t'interessarà http://tinyurl.com/cvnb2j\nEn tot cas, salut i República (catalana i independent, és clar)\n05 de desembre, 2009 19:47\nM'agradaria fer un incís:\n"Finalment, cadascú treballa per assolir la independència com millor li sembli."\nPuc estar d'acord amb això fins a un cert punt, però suposo que estarem d'acord en que cal que tots els que volem l'independència anem ben fortament agafats de la mà, i això només s'aconseguirà amb la voluntat de la societat, presionant als nostres representants per a que això s'acomplisca.\nFeia molts anys que Catalunya, la seva societat, no reivindicava la seva voluntat de tenir un estat pròpi ( tot donant una lliçó als polítics de torn )i això s'ha d'aprofitar, no hem de deixar que les disputes de poder i ideològiques ens desuneixin. Aquesta espurna ha de ser el gènesis d'un gran tallafoc que ens separi d'espanya, no podem permetre que sigui l'última revifada abans de la mort.\n30 de desembre, 2009 22:40\nGràcies pel teu comentari, Deixeble.\nEstic totalment d'acord! Tots hem de treballar junts. Però el mitjà per assolir la cooperació és a través del respecte mutu, i el respecte implica acceptar cadascuna de les nostres maneres d'entendre com ho hem de fer. No puc acceptar que uns titllin a altres de més o menys patriotes perquè no estiguin d'acord amb l'estratègia d'assolir el que tots entenem és la fita necessària: la llibertat de la ciutadania catalana, la llibertat de Catalunya.\nPer cert, m'agraden la prosa i la poesia teves, i la solució per aquesta sembla prou satisfactòria, oi? :-)\n02 de gener, 2010 10:30


VISITA GUIADA DELS DIUMENGES DE MARÇ & PRESENTACIÓ DEL LLIBRE "Vic, escrita amb els ulls"\nEn el marc del 90è aniversari del naixement de l'escriptora M. Àngels Anglada aquest març 2020, dediquem la #VisitaGuiadadelsDiumenges a l'Itinerari literari M. Àngels Anglada\nJa podeu fer la reserva!\nI la presentació del llibre "Vic, escrita amb els ulls", amb textos de M. Àngels Anglada i fotografies de Toni Anguera, que tindrà lloc\nel 30 de març a les 8 del vespre, a la sala de la columna de l'Ajuntament de Vic .\nEXPOSICIÓ "NORD&SUD" AL MEV\nExposició temporal, del 15 de febrer al 17 de maig de 2020, relacionada amb l'Art Medieval de Noruega i Catalunya.\nInformació de les visites guiades a l'exposició\nNOU PRODUCTE DE MARXANDATGE\nDes d'aquest febrer, a l'Oficina de Turisme tenim tasses amb dibuix de la Pilarin: el mercat a plaça i l'Estudiant de Vic; i una nova proposta d'imants i clauers amb un producte que ens caracteritza: el fuet de Vic i la sumalla\nAVANCEM LES SEGÜENTS VISITES:\nApunteu-vos a les visites per veure l’evolució del projecte de l’Illa de la Pietat\n- Dissabte 4 d'abril visites en el següent horari: a les 11 i a la 1 del migdia i a les 4 i a les 6 de la tarda\n- Diumenge 5 d'abril visites en el següent horari: a les 11 i a la 1 del migdia\nVisita guiada per grups de 15 persones màxim. Trobada a l'Oficina de Turisme de Vic. Activitat gratuïta\nInscripció prèvia a l'Oficina de Turisme, telèfon 93.886.20.91 / correu turisme@vic.cat.\nSi queden places lliures durant el mercat també a l'estand de l'Oficina de turisme de Vic\nDemanem disculpes a les persones que, per problemes tècnics, no heu rebut el butlletí de gener. Lamentem les molèsties


Nou protocol d'actuació contra l'assetjament - Universitat Autònoma de Barcelona - UAB Barcelona\nEl dimecres 7 de novembre el Consell de Govern de la UAB ha aprovat un nou Protocol per prevenir i actuar contra l'assetjament sexual i per raó de sexe, orientació sexual identitat o expressió de gènere i la violència masclista que pren com a punt de partida el Protocol vigent des del 2016. Amb aquest nou document la Universitat Autònoma de Barcelona amplia i fiança el seu compromís per erradicar les violències masclistes i les relacions abusives en tots els àmbits universitaris.\nEl Protocol aprovat preveu un abordatge integral tot ampliant la perspectiva d’actuació i les definicions. D’una banda, incorpora mesures de prevenció, actuació, suport i acompanyament i, d’altra banda, identifica conductes d’assetjament i violència masclista per tal de garantir una protecció integral de tota la comunitat de la UAB.\nEntre els compromisos que adquireix la Universitat es troba la difusió, formació i sensibilització. És per això que des de diferents àrees es desenvoluparan estratègies comunicatives i formatives amb campanyes informatives periòdiques i programes formatius específics pels diferents col·lectius de l'Autònoma.\nL'Observatori per a la Igualtat serà l'encarregat del servei d'acollida, acompanyament i suport a aquelles persones que decideixin activar el Protocol. Anualment l'Observatori elaborarà un informe sobre les denúncies presentades i les mesures adoptades que serà traslladat al Claustre.\nEl nou protocol és una de les mesures que es recollien en el III Pla d'acció per a la Igualtat entre dones i homes a la UAB (2013-2017) i respon a un dels objectius del Projecte EGERA.\nUn procés segur i confidencial\nEl Protocol per prevenir i actuar contra l'assetjament sexual i per raó de sexe, orientació sexual identitat o expressió de gènere i la violència masclista ha entrat en vigor des de la seva aprovació i qualsevol persona que l'activi es trobarà en un procés segur i confidencial.\nEls principis d'actuació del protocol garanteixen un acompanyament i protecció de la dignitat de les persones implicades. Tot el procediment i els documents que en formen part són absolutament confidencials. A més, el protocol acorda la presa de totes les mesures necessàries per garantir l'absència de represàlies contra les persones que l'activin, en el present i en un futur.\nMés informació: Protocol per prevenir i actuar contra l’assetjament sexual, l’assetjament per raó de sexe, orientació sexual, identitat de gènere o expressió de gènere, i la violència masclista


TAC12 TV - Notícies 12. Edició migdia. 23/06/2022\nCatalunya en Comú expulsa del partit l'actual portaveu i regidora a l'ajuntament de Tarragona, Carla Aguilar, per no haver donat suport a l'aprovació del pressupost del consistori tal i com es va votar en assamblea. La formació també expulsa Herman Pinedo i demana a l'acalde que el faci fora de l'equip de govern.\nDetenen a Màlaga els tres homes que van robar una vuitentena de telèfons mòbils d'última generació al polígon de les Gavarres de Tarragona a finals de maig. Acumulen uns 200 antecedents i se'ls atribueix fins a una trentena de robatoris similars per tot l'Estat.\nLa majoria dels allotjaments turístics de la Costa Daurada i l'interior pengen el cartell de complet durant aquest llarg cap de setmana de Sant Joan. Creuen que serà el preludi d'un estiu on també es fregarà el ple absolut.\nTambé es recupera la venda de petards tot i que de mitjana s'han encarit un 40%. Els preus, en canvi, es mantenen en les coques tot i l'encariment de les matèries primeres.\nI farem la prèvia dels castells de la festa major de Valls que podran veure en directe per TAC12. Vella i Joves arriben amb l'objectiu que la plaça del Blat vegi els primers castells de nou de la temporada.\nMés en aquesta secció: « Notícies 12. Edició vespre. 22/06/2022 La setmana. 24/06/2022 »


Le Domaine du Cerneau Hautefort França - Ofertes d'hotels amb els MILLORS DESCOMPTES EN LÍNIA\nLes Escures, Nailhac, Hautefort, França, 24390 - Veure al mapa\n"The visit was if we were house guests, nothing was too much..."\nSi el que està buscant és per un hotel ben situat a Hautefort, no busqui més enllà de Le Domaine du Cerneau. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Hautefort. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, biblioteca, àrea de fumadors.\nL'ambient de Le Domaine du Cerneau es reflexa en cada habitació. piscina privada, calefacció, servei de despertador, escriptori, balcó/terrassa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Hautefort, faci de Le Domaine du Cerneau la vostra llar.\nTots els tipus de viatgers (28) Parelles (22) Famílies amb infants petits (3) Grups (3)


Sagrada Família: cal continuar?\nEl FAD i directors de destacades institucions culturals alerten que les obres que es fan al temple de Gaudí són un nyap\nEl debat sobre si cal continuar les obres de la Sagrada Família o deixar-la com està torna amb força. El FAD ha tocat el punt feble amb la difusió d'un manifest –Gaudí en alerta roja– que critica «el plantejament estructural totalment contrari a l'establert per Gaudí i sense cap respecte per la seva obra». Signat per 15 representants d'institucions culturals catalanes, denuncia els «greuges» que la continuació de l'actuació al temple han significat per l'obra original del genial arquitecte del Baix Camp. El document també exemplifica la «manipulació» de l'obra de l'arquitecte amb les actuacions fetes en els darrers anys a la cripta de la colònia Güell, el Palau Güell i la Casa Batlló. Tots, amb la Sagrada Família, són monuments declarats Patrimoni de la Humanitat.\n+ Una turista fotografia la façana original de Gaudí, del temple de la Sagrada Família, amb les grues que continuen l'obra. Foto: QUIM PUIG\n«Avui ja no se sap, ni es fa saber a ningú, on comença i on acaba l'obra de l'autor, mort abans de veure-la finalitzada.» Així de contundent és el manifest Gaudí en alerta roja a l'hora de criticar com s'està fent la continuació de l'obra de la Sagrada Família. El manifest l'impulsa el FAD (Foment de les Arts i del Disseny) i el signen, «a títol personal», 14 representants més d'institucions culturals, com són Salvador Giner (president de l'Institut d'Estudis Catalans), Leopoldo Rodés (president del Patronat Fundació Macba) i Manuel Borja-Vilell (director del Museu Reina Sofia i exdirector del Macba). Alguns dels signants ja havien estat crítics en anteriors ocasions amb el tracte donat a l'arquitectura de Gaudí, com ara en el cas de la cripta de la colònia Güell. Ara reparteixen a tort i a dret.\nEl document acusa de «mediocritat» els promotors de la continuació del temple, ja que va «en detriment de l'obra original». Denuncia «la despesa per construir un temple expiatori avui tan allunyat del pensament contemporani», quan «hi ha prioritats més urgents».\nTambé retreu que «una institució religiosa i privada» tingui la pretensió «d'expropiar la via pública i una illa de l'Eixample», en referència al projecte d'ampliació, que el temple sempre ha situat com a llunyà en el temps. A això hi suma la posició de la junta de la Sagrada Família «d'aturar la construcció» del TAV, «explotant uns interessos que no corresponen als d'una nació laica». La conclusió que s'extreu de tot plegat: no cal continuar les obres de la Sagrada Família, val més deixar-ho aquí.\nEl text recorda la falta de permís de l'obra. Segons fonts municipals, Gaudí va obtenir el permís per fer l'obra gràcies al silenci administratiu de l'Ajuntament de Sant Martí de Provençals. Ara l'Ajuntament tampoc es planteja cap intervenció per regular-ho. La junta del temple ha preferit no valorar el manifest.\nRebla la contundència del text la directora del FAD, Beth Galí, que argumenta el perquè de la seva difusió ara: «La insistència de les barbaritats que s'estan fent a la Sagrada Família, com en altres obres de Gaudí.» «Des de molts àmbits s'ha insistit que la continuació de les obres era absurda, és una vergonya internacional», afirma. «Qui s'atreviria a reconstruir un quadre de Picasso?», es demana. A més, acusa les administracions de no haver vigilat prou aquesta obra.\n- Beth Galí, presidenta del FAD\n- Maria del Mar Arnús, crítica d'art, ACCA\n- Antoni Marí, vicepresident de la Fundació Eina\n- Salvador Tarragó, president de SOS Monuments\n- Santiago Alcolea, president de l'Institut Ametller d'Art Hispànic\n- Glòria Bosch, directora d'Art de la Fundació Vila Casas\n- Ramon Prat, president d'Actar\n- Carles M. Sanuy, director de la Fundació Espai Guinovart\n- Salvador Giner, president de l'Institut d'Estudis Catalans\n- Leopoldo Rodés, president del Patronat Fundació Museu d'Art Contemporani de Barcelona\n- Claret Serrahima, president del Cercle Artístic Sant Lluc\n- Manuel Borja-Villell, director del Centre d'Art Reina Sofia i exdirector del Museu d'Art Contemporani de Barcelona\n- Rosa M. Malet, directora de la Fundació Miró\n- Miquel Tàpies, president del Patronat de la Fundació Antoni Tàpies\n- Vicenç Altaió, director de KRTU, organisme que depèn del Departament de Cultura\n>La Casa Batlló: continua l'agressió visual\n>La Cripta Gaudí: l'origen de la irritació\n>El Palau Güell: sospitós secretisme\n>Denuncien el «nyap» de les obres a la Sagrada Família\n>Quinze personalitats de la cultura demanen que s'aturin les obres de la Sagrada Família


Pantalla V-Tech Line Sport per a motocicleta Honda FORZA 750 2021 - Motoplastic PUIG\nPantalla V-Tech Line Sport per a motocicleta Honda FORZA 750 2021\nProtegeix-te davant el vent i potencia la imatge de la teva Honda Forza 750 amb la pantalla V-Tech Line Sport de Puig.\nLa pantalla V-Tech Line Sport té un disseny elegant i exquisit per adaptar-se a la teva Honda Forza 750. Aporta aquest plus diferencial d'estil i protecció al look de la teva motocicleta. Disponible en diversos colors, les seves formes es fonen amb la teva moto, aportant-li aquest caràcter i look Racing que busques.\nLa pantalla V-Tech Line Sport de Puig és 210mm més baixa que l'original, diferència que potencia la personalitat de la peça, permetent tenir un major camp visual per al pilot, mantenint una certa protecció en condicions climàtiques adverses.\nEl seu particular disseny en "V" desvia el vent a ratxes, allunyant-ho de el pilot i evitant turbulències incòmodes.\nDissenyat a Barcelona, la pantalla V-Tech Line Sport de Puig és una peça que, a més de la faceta estètica, millorarà la protecció aerodinàmica de les espatlles i braços de el pilot.\nFabricat en metacrilat CN d'alta gamma i 4mm de gruix es mostrarà fèrria i resistent davant possibles impactes i esquitxades. A més, els seus cants arrodonits de Ø4mm garanteixen la màxima seguretat del pilot.\nLes seves mesures totals són de 310mm d'ample i 430mm d'alt i està disponible en color transparent, fumat, fumat fosc i negre.\nEl muntatge de la pantalla es tracta d'una tasca simple que no ens portarà més de 5 minuts. Únicament ha de desmuntar la pantalla original i substituir-la per la de Puig amb els mateixos cargols. No cal tenir coneixements específics de mecànica.\nLa pantalla V-Tech Line Sport ha estat acuradament dissenyada, desenvolupada i testada al túnel de vent virtual per garantir els millors resultats aerodinàmics. Amb l'objectiu d'aconseguir que amb la reducció d'alçada respecte a la cúpula OEM, la pèrdua de protecció no generi turbulències incòmodes a l'pilot.\nAl costat de la peça, Puig serveix el certificat d'homologació alemany TÜV.\nPantalla V-Tech Line Sport per a Honda FORZA 750 2021\nMIDES (LLARGADA X AMPLADA): 430 x 330 mm\n210 mm. més baixa que l'original\nFumat REF. 20578H\nFumat fosc REF. 20578F\nNegre REF. 20578N\nCOMPARATIU Ref. 20578


Educar #avuixdemà: 2016\nPresentació: El projecte educatiu #avuixdemà\nEls 24 reptes #avuixdemà\nÀmbit #caràcter: XERPA\nCOM EL XERPA DESCONEGUT, NO S’ARRIBA AL CIM SENSE UN BON MESTRE\nEl repte del rol de l’educador de les escoles FEDAC d’#avuixdemà ens ha de permetre redefinir el protagonisme del docent a l’aula, que ha d’anar orientat a acompanyar l’alumne en la cerca del seu projecte de vida professional i, sobretot, humà. Des de l’escola, l’educador ha de saber actuar per seduir cada alumne, perquè en finalitzar l’escolarització sàpiga qui vol ser i com aconseguir-ho. Per fer possible aquest procés, l’educador ha d’assumir un rol de guia, acompanyant, encoratjador i mediador al costat de l’alumne, per conduir-lo cap al seu propi projecte personal; per això parlem d’«educadors xerpa».\nAvui dia, els educadors, com la resta de la societat, han de donar resposta a una realitat líquida, volàtil, incerta, caòtica i ambigua, però també plena d’oportunitats creatives i de reptes personals i socials engrescadors. A més, els educadors han de reflexionar profundament sobre el coneixement que tenen respecte de les passions dels seus alumnes. Massa sovint el fracàs escolar de l’alumne ha tingut a veure amb la incapacitat dels sistemes i les metodologies per connectar amb els talents dels alumnes i donar resposta a un veritable desenvolupament de la seva competència global perquè siguin capaços d’aprendre a conèixer, a fer, a conviure i a ser.\nEn aquest context, el sistema educatiu ha de canviar, i amb ell, el paper de l’educador, que ha d’esdevenir competent per aprendre a aplicar noves metodologies, proposar més experiències, conviure amb altres realitats i buscar una contínua renovació. L’educador ha de consolidar el que té de vocacional, la passió per educar, que és molt i és el gran tresor de les nostres escoles, i ha de renovar i diversificar els espais i escenaris d’aprenentatge.\nEl rol que s’espera de l’educador implica canviar la manera de pensar i, encara més, la manera de sentir. L’educador ha de ser inquiet i profundament observador, amb una curiositat insaciable; en definitiva, una persona amb passió per a la vida, tolerant i connectada, i que atorgui a l’ésser humà la importància que es mereix.\nDe la mateixa manera, ha de saber motivar els alumnes, tot despertant el seu interès envers el coneixement, mitjançant activitats que els permetin dur a terme aprenentatges significatius, i afavorint un bon clima de relació a l’aula.\nEl mestre o mestra també ha de treballar per fomentar la creativitat, tenint en compte la capacitat de superar el raonament per fer emergir allò que és més creatiu i fer preguntes per obrir possibilitats d’acció en els alumnes.\nTambé considerem fonamental que l’educador sàpiga transmetre els valors de la tolerància, l’empatia i la flexibilitat i sigui conscient de les conseqüències que es derivaran d’allò que s’està realitzant a l’aula. D’altra banda, ha de saber utilitzar la tecnologia de manera eficaç, centrant-se en la pedagogia que comporta, buscant el tracte entre iguals (peer-to-peer), proposant l’alumne com a professor, fomentant preguntes i posant-les en context. El mestre no ha d’ensenyar el que sap, sinó el que necessiten els alumnes.\nSer educador avui significa respondre al binomi ensenyar-aprendre, entenent que l’educació només pren tot el seu sentit quan es produeix un acte recíproc i bidireccional d’ensenyament i aprenentatge entre educador i alumne. El valor del docent com a persona és la suma de coneixements i habilitats condicionada per l’actitud i la predisposició a assumir els canvis amb coratge.\n1 Itinerari de formació en el rol de l’educador.\n2 Educadors mentors que acompanyen educadors novells.\n3 Projectes de treball cooperatiu i codocència a l’aula.\n4 Educadors que guien el procés d’aprenentatge de cada alumne.\n5 Metodologies d’autoaprenentatge.\n6 Participació en comunitats professionals d’aprenentatge.\n7 Pràctiques d’observació a l’aula dels companys, per compartir idees establir diàlegs.\n8 El tutor com a testimoni de la missió FEDAC.\nEtiquetes de comentaris: #avuixdemà, 24 reptes, anunciata, aprenem, aprenentatge, avuixdemà, educació, educar, educar avuixdemà\nÀmbit #caràcter: PASSIÓ\nLA PASSIÓ PER EDUCAR ÉS L’ENERGIA DE L’EDUCACIÓ\nEl repte de la passió a les escoles FEDAC #avuixdemà connecta amb el lema amb què hem identificat la relació indissociable entre l’educació i les emocions, la nostra #passióxeducar. Durant molt de temps hem vinculat l’educació amb la intel·lectualitat, amb les habilitats manuals, les actituds i els valors, però la neurociència ens ha demostrat que el veritable motor de tot plegat són les emocions. La passió per ensenyar i per aprendre aporta una força il·limitada que ens empeny a conèixer, a realitzar, a mantenir la voluntat, a forjar el propi caràcter i, en definitiva, a tenir personalitat.\nLa passió l’hem de cultivar en nosaltres mateixos i en els nostres alumnes, per tal d’entendre, comprendre, compartir, transformar i recrear el nostre entorn. Tots naixem amb uns grans talents naturals i, amb el pas del temps, hi anem perdent el contacte, la majoria de vegades, i de manera paradoxal, a causa del procés de socialització i de l’educació que rebem. A conseqüència d’això, trobem moltes persones que mai no connecten amb els seus veritables talents naturals i que no són conscients del que en realitat poden fer, des de la seva passió.\nProporcionem als infants i joves experiències per apassionar-se i aprendre a descobrir els seus talents. Aquest procés de descoberta conté elements com la capacitat, la vocació, l’actitud i l’oportunitat, que haurem de saber desenvolupar i facilitar en ells, ja que el protagonisme principal és per als alumnes, per a cada un d’ells en particular. Tots tenen interessos i talents variats, i han de poder reconèixer quines són les seves aptituds naturals, què és el que més els agrada, i trobar així un espai vital per desenvolupar les seves capacitats, les seves habilitats i, en definitiva, la seva passió. Aprenem els uns dels altres a treballar en equip, a rebre i a donar, a compartir i a encomanar il·lusió; és la resposta que des de les escoles FEDAC, educadors, alumnes i famílies volem donar per ser persones felices en una societat més feliç. Aquesta passió per la nostra tasca ens porta a compartir experiències, emocions i sentiments, a treballar en equip, des de dins dels nostres centres i també obrint-nos a compartir les experiències que trobem fora de l’escola. Desitgem descobrir i activar tots els nostres talents, donar tot el millor de nosaltres i ser capaços de trobar el temps necessari per fer-ho; il·lusionar-nos en el nostre dia a dia i transmetre optimisme; tenir els nostres referents a la vora i, al mateix temps, ser referents per als nostres alumnes.\nEls educadors sabem que no estem sols, ja que compartim amb les famílies aquesta passió per l’educació. Junts fem créixer les nostres escoles, creant l’ambient idoni en què els infants i joves puguin trobar i desenvolupar els seus talents, puguin somiar el món que volen i el puguin fer realitat amb el seu esforç i amb el nostre.\nLa nostra vocació fa que ens apassionem per l’educació dels nostres alumnes; per això fem camí amb ells, els facilitem els mitjans, els acompanyem, els animem, els reconeixem els avenços i creixem amb ells per crear un món millor. I, finalment, fem que tot això sigui font de sentit i felicitat en lesnostres vides.\n1 Passió per l’educació.\n2 Entusiasme per l’aprenentatge continu.\n3 Manteniment de l’alegria i el sentit de l’humor en el contacte i el diàleg.\n4 Detecció i promoció del talent en els educadors i els alumnes.\n5 Itinerari de descoberta vocacional en els alumnes.\n6 Selecció i formació d’educadors apassionats.\n7 Col·laboració amb testimonis que comparteixen les seves passions.\n8 Establiment d’una xarxa entre educadors, famílies, alumnes i entitats que compartim la passió per l’educació.\n9 Treball a partir de les intel·ligències múltiples.\nEtiquetes de comentaris: #avuixdemà, 24 reptes, anunciata, aprenem, aprenentatge, avuixdemà, bé comú, caràcter, cercle, comunicació, comunitat, e-u-e\nÀmbit #caràcter: EQUITAT\nL’EQUITAT ÉS ACCEPTAR LA DIFERÈNCIA PER ASSOLIR LA IGUALTAT D’OPORTUNITATS\nEl repte de l’equitat porta les escoles FEDAC a reforçar i aprofundir un caràcter educatiu que permeti a l’alumne superar les expectatives socioculturals i socioeconòmiques predeterminades. És una resposta que ens sembla indefugible a fi de garantir l’èxit educatiu i afavorir la cohesió social entre l’alumnat.\nLes nostres escoles es troben en entorns diversos i tenen alumnes i famí- lies amb situacions socioeconòmiques i culturals plurals, que requereixen per part nostra una proposta que superi el determinisme social que comporta la situació de partida.\nEl tracte equitatiu que atendrà aquesta vulnerabilitat dels nostres alumnes és un dels pilars fonamentals que identifiquen les nostres escoles i necessita la col·laboració i l’esforç de l’entorn familiar i social per aconseguir superar el repte.\nGarantim l’accés a l’ensenyament de qualitat a infants i joves, independentment de la seva condició social. La FEDAC aposta per un model d’escola concertada que elimini qualsevol barrera econòmica d’accés al seu projecte educatiu; això vol dir acollint, respectant i valorant totes i cada una de les diferències i orígens socials, la qual cosa constitueix l’autèntic sentit de la missió de la FEDAC.\nGarantim la igualtat als nostres centres i permetem a totes les famílies i alsseus fills i filles l’accés als recursos, la igualtat d’oportunitats i l’assolimentde les competències.\nLa inclusió i el progrés de tots els alumnes, siguin quines siguin les sevescapacitats, talents, necessitats o dificultats, és el repte que sempre hemafrontat amb vocació i passió i que ara ens porta a refermar el compromís d’optimitzar l’atenció a la diversitat.\nSom conscients que no podem eliminar totes les desigualtats, però assumim un veritable plantejament de millora per tal d’avançar cap a una institució més justa, on es garanteixi la igualtat d’accés al més alt nivell educatiu, tot considerant les diferències de cada un dels protagonistes d’aquest procés. Els educadors s’involucren en aquest projecte, potenciant un treball tutorial que garanteixi al màxim un tracte equitatiu per a cada alumne, construint unes relacions personals, empàtiques i d’escolta per part de tots els educadors.\nPer tal d’assolir aquest repte, afavorim una formació que abraci les pedagogies que atenen l’equitat i la dimensió antropològica i espiritual de l’alumne i que l’entenen com un ésser especial, únic i universal. Des del respecte a cada una de les individualitats i des de la garantia d’un projecte educatiu que lluita contra el determinisme social i els prejudicis personals, proposem un clima constructiu i de diàleg on es valoren les persones pel que són i el que fan, i no pel que van ser les seves famílies o pel grup social al qual pertanyen.\n1 Treball de l’excel·lència educativa per a tots.\n2 Pla d’acció tutorial i d’atenció a la diversitat FEDAC.\n3 Sistema de beques per a famílies amb necessitats derivades de situacion socials desfavorides.\n4 Assessorament i gestió de les ajudes de l’Administració per a alumne amb NEE.\n5 Detecció precoç en les primeres etapes educatives.\n6 Recursos específics per a alumnes d’entorns desfavorits.\n7 Servei de psicopedagogia a tots els centres.\n8 Servei de menjador amb dietes específiques.\n9 Col·laboració amb les entitats locals que treballen per l’equitat: servei socials, serveis d’atenció primària, EAP, etc.\n10 Campanyes solidàries per a les famílies de l’escola\nEtiquetes de comentaris: #avuixdemà, 24 reptes, aprenem, aprenentatge, avuixdemà, caràcter, educació, educar, educar avuixdemà, escola, escoles, escoles fedac, fedac\nÀmbit #caràcter: SISÈ SENTIT\nEDUQUEM EL SISÈ SENTIT DE LA PERSONA\nEl repte de l’espiritualitat d’#avuixdemà per a les escoles FEDAC és acompanyarels nostres alumnes en el camí necessari que va des del silenci i lasensibilitat fins a la interioritat i l’espiritualitat, perquè arribin a plantejar-se la pregunta del sentit de la seva vida i, així, construir un itinerari personal que els porti a tenir vides plenes. .\nVivim en una societat pragmàtica, enfocada a la innovació i la producció contínua de coneixement, però cada vegada més preocupada també per descobrir l’essència i el més absolut de l’existència humana. I és en aquest sentit, tant per a la societat com per als seus membres, que l’espiritualitat apareix com una necessitat i com un repte. En primer lloc, perquè el present s’ha desvinculat de les formes del coneixement religiós passat, que es torna ineficient i, fins i tot, esdevé mancat de pertinença. Això explica que, només a partir de l’experiència espiritual, els continguts genuïns de la religió poden mantenir el valor i la importància per a nosaltres. En altres paraules, es tracta de viure tot allò religiosament genuí que els nostres avantpassats van viure, però sense exigir creences prèvies i des d’una espiritualitat i una qualitat humana profundes. Aquesta és l’única manera en què la religió podrà recuperar el seu saber autèntic perquè, sense una capacitat per imaginar, pensar\ni concebre la realitat més enllà de postulats funcionals i pragmàtics, la persona se sent limitada en el seu propi ser.\nAl llarg del temps, en les nostres escoles ens hem ocupat més de les formes que del fons i de les experiències. Vivim quotidianament en un món de soroll i agitació constant que porta a l’aïllament d’un mateix i a buscar la felicitat per mitjà de pràctiques meditatives com el ioga, el tai-txi, els llibres d’autoconeixement, etc. Nosaltres oferim espais d’interiorització, de coneixement de si mateix i de contacte amb la natura, amb el cosmos i amb la transcendència. Treballem l’espiritualitat amb educadors i alumnes perquè és un camí que ens porta a trobar una felicitat duradora, un estat interior que només podem experimentar a través del cultiu de la intel·ligència espiritual, aquella que ens faculta per preguntar-nos pel sentit de l’existència, per prendre distància de la realitat, per elaborar un projecte vital, per transcendir la materialitat, per interpretar símbols i comprendre savieses de vida i per escollir un camí.\nUn primer pas consisteix a construir uns lligams sincers i duradors entreeducadors i alumnes, a partir dels quals cadascú comparteix el propi itinerari personal, que s’inicia en la capacitat de viure i sentir les emocions i utilitzar-les amb els altres per acabar fent present la paraula que verbalitza aquestes emocions i sensacions i permet iniciar un camí de recerca. Des del treball del propi «jo», s’arriba a l’altre desenvolupant la capacitat de ferse preguntes, per deixar-se interpel·lar respecte al que passa al voltant, per aturar-se, fer silenci i contemplar. Es tracta, en definitiva, d’una espiritualitat del jo amb el tu, un moment de trobada amb l’altre, un lloc en el qual indignar-se, reaccionar i actuar davant la injustícia.\nEn conseqüència, repensem els tradicionals espais de les escoles per crear «temples» de silenci i espiritualitat actuals, acollidors i amb símbols propers i significatius per facilitar un clima de serenor. Eduquem els infants i joves en la interioritat i utilitzem pedagogies per suscitar el silenci i l’autoconeixement mitjançant exercicis d’expressió corporal, dansa, relaxació, silenci i reflexió; aquest és el primer pas de tota persona per tal d’obrir-se a la transcendència, fer camí cap a l’interior i esdevenir una persona feliç.\n1 Treball del silenci i la interioritat des d’Infantil.\n2 Treball de les tècniques de relaxació, meditació i contemplació.\n3 Competència espiritual assolida en acabar l’ESO.\n4 Formació en interioritat i espiritualitat per als educadors.\n5 Espais d’aturada i experiència espiritual per als educadors.\n6 Pràctica de la pedagogia de la pregunta per trobar el sentit de les coses.\n7 Reanimació dels espais de silenci i pregària a cada escola.\n8 Materials del Bon dia elaborats pels centres.\n9 Tutories individualitzades per a l’autoconeixement.\n10 Projecte Escolta’m.\nEtiquetes de comentaris: #avuixdemà, 24 reptes, anunciata, aprenem, aprenentatge, avuixdemà, caràcter, escoles fedac, fedac\nÀmbit #caràcter: IDENTITAT\nEL PODER DE LA IDENTITAT ÉS TRANSFORMADOR\nEl repte de la identitat esdevé l’esforç més significatiu per mantenir la singularitat de les escoles FEDAC. Davant de la globalització i d’una societat líquida, apareix aquest repte com una font que alimenta les conviccions individuals, perquè cada persona se senti constructora de la seva identitat personal i col·lectiva i perquè tots plegats siguem FEDAC.\nLa identitat de la Fundació s’arrela en un passat fundacional que ens interpel·la a ser fidels a l’esperit i la voluntat del pare Coll, el seu fundador. Aquest passat, que té una narrativa protagonitzada per tantes germanes Dominiques de l’Anunciata, ens ofereix un carisma i un caràcter que hem anat compartint des de fa molts anys, tots plegats, en cadascuna de les escoles.\nJa compartim la missió, i ara som cridats també a compartir la visió sobre el nostre futur i a ser-ne partícips i constructors. Hem de forjar una identitat fidel, radical, participativa i creativa. Cadascun dels educadors de la FEDAC som la presència, el testimoni i els redactors de la identitat de la institució. No és una qüestió de redactar papers, és una crida que ha de ressonar en el cor de cada docent. La nostra manera d’entendre el món, la societat o l’educació realment serà possible si és present en l’ànim de cadascun dels que formem part de la comunitat educativa. La qüestió és: dóna sentit a les nostres vides participar en la construcció d’un projecte educatiu amb l’esperit evangèlic de la FEDAC?\nLa resposta a la pregunta anterior és una narració creativa i radical, lliure de dogmes, sense cap doctrina limitadora, per aconseguir un projecte educatiu íntegrament cristià. Es tracta de fer un esforç per tornar a la font de la nostra passió per educar, el Mestre, i ho fem de manera íntegra, donant resposta a tots els àmbits en què un cristià és cridat en el segle xxi: espiritualitat, ecologia, drets socials, immigració, tecnologia, ciència, transcendència, etc. Construïm una identitat que sigui digna i que doni una resposta significativa a la societat.\nCadascuna d’aquestes persones arribarà al moment de formular-se preguntes de sentit per tal de fer una opció en la vida (re-elegire) des de la pròpia llibertat, al servei de les persones i de la societat.\nTenim espais i temps per generar i fomentar diàlegs a través dels quals cada persona de la comunitat se senti subjecte i protagonista d’una història personal i col·lectiva vinculada al bé comú, i cal també que els potenciem.\nHem de ser capaços de renovar i actualitzar el nostre llenguatge, els símbols i les formes, fent-los adequats al segle xxi, perquè siguin Bona Notícia en si mateixos. Cal analitzar els signes dels temps que ens toca viure, amb compassió i esperança, i alhora proposar experiències que esdevinguin narrativa en la vida de les persones que configuren la comunitat educativa, fent-les sentir integrades i implicades en la construcció d’aquesta identitat. Des de la FEDAC volem ser testimonis d’una Església que transmet la Bona Notícia amb senzillesa i humanitat. Per tot això, és indispensable educar des de la pedagogia de l’amor, de la predicació feta vida i de la vida feta predicació, perquè els nostres alumnes siguin competents globalment en un món plural, canviant, secularitzat, interreligiós i tecnològic.\nLa suma de les diverses personalitats de les escoles FEDAC és el tresor de la nostra identitat. Tan sols som FEDAC si les persones que la integrem ens sentim compromeses i coresponsables de la missió i la visió compartida.\n1 Itinerari de formació en el carisma FEDAC per a cada educador.\n2 Espais i dinàmiques per recrear la identitat Anunciata.\n3 Recerca de l’arrel cristiana en la nostra quotidianitat.\n4 Llenguatge humanitzador que defuig el dogmatisme.\n5 Itineraris personals per als alumnes: Fe, Carisma i Vocació.\n6 Actualització de símbols i signes amb una marca pròpia.\n7 Grups Anuncia d’educadors.\n8 Dinàmiques litúrgiques elaborades entre totes les escoles.\n9 Trobades i convivències d’alumnes.\n10 Programació a partir d’un pla marc d’evangelització.\nEtiquetes de comentaris: #avuixdemà, 24 reptes, anunciata, avuixdemà, caràcter, comunitat, escola, escoles, escoles fedac, fedac, identitat\nàmbit #entorn: Escola-Universitat-Empresa\nEL DIÀLEG ENTRE L’ESCOLA, LA UNIVERSITAT I L’EMPRESA ÉS CLAU PER AL FUTUR DE L’EDUCACIÓ\nEl repte escola-universitat-empresa de les escoles FEDAC #avuixdemà tracta de qüestionar i millorar la vinculació de les nostres escoles amb el conjunt del sistema educatiu, amb aquest binomi determinant tant per al futur dels nostres alumnes com per a l’estatus social i de qualitat educativa del país.\nÉs una realitat que les nostres escoles no han tingut un projecte educatiu vinculat i referit a la realitat de l’empresa i la universitat amb l’objectiu d’esdevenir espais on el coneixement i l’emprenedoria hi tinguessin lloc.\nAixí, doncs, volem establir vincles i col·laboracions amb universitats i empreses perquè els nostres projectes puguin donar resposta a la realitat social i laboral del futur, i perquè els plans de formació dels nous docents de les universitats esmenin la seva falta d’adequació a les exigències del nou paradigma educatiu.\nTots aquells que formem part de la comunitat educativa FEDAC hem de concebre la nostra tasca més enllà dels objectius propis del procés d’ensenyament-aprenentatge i ens hem de qüestionar un seguit d’aspectes. Per exemple, considerem indispensable preguntar-nos: quin paper té l’educació obligatòria en la societat; com és la realitat que envolta les nostres escoles; quines necessitats laborals i socials té; què hem de fer per donar-hi resposta educant, i com ens connectem a la realitat que hi ha més enllà de l’escola, a la universitat i a l’empresa, sense perdre de vista que nosaltres mateixos som empresa.\nLes escoles FEDAC tenen raó de ser en tant que formen alumnes de manera integral, contribuint des de l’educació a la millora de la societat i formant persones que acabaran incorporant-se al món laboral; però alhora, per dur a terme la seva tasca, han de comptar amb empreses externes.\nNosaltres obrim els espais per acollir i crear lligams amb altres entitats i ampliar les experiències perquè els alumnes puguin cercar, en un ventall més ampli, les seves passions i els seus talents. Les escoles FEDAC volem plantejar activitats lúdiques, esportives i d’aprenentatge adreçades als alumnes de l’escola i a la població del barri i l’entorn més proper, considerant l’educació en el lleure com un element clau de cohesió social entre l’alumnat i l’entorn.\nÉs ideal que aquestes empreses coneguin la identitat del projecte perquè la col·laboració resulti enriquidora i coherent.\nVolem fer realitat una oferta integrada i diversificada de serveis i activitats fora del calendari escolar i en el temps de lleure: casals en períodes de vacances, serveis de menjador, escoles d’adults, activitats per a les famílies, espais per a antics alumnes, etc. Són un pas més en el camí per aconseguir disposar d’un sistema educatiu formal més flexible al nostre país.\nPer tot això, ens proposem trobar les aliances necessàries en el nostre entorn i treballar conjuntament mitjançant iniciatives diverses.\nEn primer lloc, cal establir relacions (convenis, taules rodones, premis, etc.) amb el món empresarial més proper i amb les universitats de referència, i també amb les institucions, administracions i mitjans de comunicació locals, comarcals i nacionals, des de cadascuna de les escoles FEDAC i des de la institució, per mitjà de les activitats dissenyades per cada etapa educativa per tractar les necessitats comunes. En segon lloc, cal crear una xarxa sòlida de contacte, connexió i intercanvi amb associacions de l’entorn i d’antics alumnes, invertint-hi els recursosnecessaris. A més, hem de potenciar l’R+D a les escoles, la investigació-acció ha de tornar als centres FEDAC, cal aprendre fent (learning by doing). Totes aquelles institucions i iniciatives potenciadores de la tasca educativa, en sintonia amb les necessitats reals de la nostra societat, han de ser referents en el dia a dia del nostre treball com a escoles i les hem d’integrar. L’escola també ha de possibilitar als investigadors i als mateixos educadors el contacte amb referents socials per oferir solucions, i les empreses s’han de sentir acollides per l’escola. I és que l’empresa proveeix l’escola dels serveis bàsics com a centre orgànic i la universitat proveeix l’escola del talent professional que li permet continuar la seva tasca educativa. Si la relació empresa-universitat-escola funciona, necessàriament s’arribarà al guany social que beneficiï a tots.\n1 Convenis de col·laboració amb universitats i altres centres de formació.\n2 Vincles estratègics amb empreses de serveis.\n3 Xarxes de col·laboració entre empresa, universitat i centres de recerca.\n4 Projectes R + I.\n5 Projectes d’emprenedoria a l’escola.\n6 Programació d’activitats a l’aula convidant professionals del món laboral i social perdonar a conèixer la seva tasca.\nEtiquetes de comentaris: #avuixdemà, 24 reptes, aprenem, avuixdemà, e-u-e, empresa, entorn, escola, escoles, escoles fedac, universitat\nàmbit #entorn: oferta\nUNA OFERTA ÀMPLIA I ATENTA A LES NECESSITATS DE L'ENTORN\nLes escoles FEDAC, el model educatiu que oferim i els educadors que el desenvolupem assumim el repte d’alliberar l’oferta de serveis que hem anat plantejant des de sempre per acostar-la a les necessitats reals de les famílies.\nEls integrants de les famílies passen, en un percentatge molt significatiu, molt de temps fora de la llar desenvolupant la pròpia vida professional,els uns, i assumint una vida escolar que sovint s’allarga més del que cal, els altres. En aquest context, l’escola no pot retallar ni temps ni espais de servei, ja que l’únic que aporta en aquesta iniciativa unilateral és un increment de la problemàtica familiar, si els pares i les mares no tenen la possibilitat d’ajustar l’horari laboral a l’horari escolar. És evident que molts dels nostres alumnes han de passar més temps a casa i amb la seva família.\nLa conciliació laboral, familiar i escolar és un deure que cal assolir en la societat i apostem per una oferta de serveis flexible amb una diversitat d’activitats educatives, lúdiques, culturals i esportives, que atengui les necessitats de les famílies i afavoreixi un creixement harmònic dels seus fills i filles, més enllà de la necessària vida escolar. Tanmateix, cal tenir en compte la necessitat ineludible de potenciar la vida en el caliu de la família. Volem iniciar, doncs, un procés de canvi social i cultural del centre educatiu i del seu entorn per contribuir a transformar l’educació del nostre país.\nDes de la FEDAC entenem que l’educació formal pot ser complementada amb altres propostes provinents d’entitats que comparteixin la nostra missió.\nAlhora, creiem que la millor configuració dels espais dels educadors afavoreix la relació, el diàleg, la col·laboració i la creativitat necessàries per encomanar als nois i noies la passió per aprendre.\nAixí, doncs, apostem per un pacte educatiu que replantegi l’horari i el calendari escolar —que han de ser prou amplis per donar resposta a la diversitat de necessitats socials— i que preservi l’autonomia del centre per oferir els espais de l’escola, al barri i a altres entitats. D’aquesta manera, podran esdevenir nius d’iniciatives socials que, alhora que són coherents i respectuoses amb el seu caràcter propi, donin resposta a les necessitats de la comunitat educativa.\nAquest projecte té l’objectiu de promoure l’activitat sociocultural i educativa del mateix centre cap a la població del seu entorn i, especialment, de dinamitzar la vida cultural del barri i del municipi. En conclusió, el nostre repte és crear una oferta variada, àmplia, propera i flexible que deixi empremta en els nostres alumnes a través de l’educació formal i no formal.\nD’aquesta manera podrem aconseguir que l’escola no sigui un simple edifici, sinó una àgora de trobada de petits i grans, avis i àvies, pares i mares, fills i filles, alumnes i antics alumnes, tots amb un esperit renovat de reconstrucció del teixit social de cada poble i de cada barri.\n1 Activitats coescolars que amplien l’oferta formal de l’escola. Activitats de lleure, esportives i/o culturals per a les famílies i l’entorn en períodes no lectius.\n2 Instal·lacions dels centres obertes a les entitats de lleure, esportives i culturals del barri/poble i col·laboració amb aquestes entitats per oferir un servei..\n3 Disposició a ampliar l’oferta educativa formal allà on sigui viable.\n4 Catàleg de serveis escolars ampliat.\n5 Espais de formació d’adults, educació no formal, cursos, conferències...\n6 Comissions de lleure i cultura formades per membres de la comunitat educativa.\n7 Impuls i dinamització d’associacions d’antics alumnes.\nPublicat per Unknown a 18:20 Cap comentari:\nEtiquetes de comentaris: #avuixdemà, 24 reptes, avuixdemà, entorn, escola, escoles, escoles fedac, fedac\nàmbit #entorn: Els espais parlen\nELS ESPAIS DE L'ESCOLA PARLEN DEL NOSTRE PROJECTE\nLes escoles FEDAC, immerses en la dinàmica de la revolució educativa de la societat del coneixement, fan seu el repte de redissenyar els espais entesos com un ambient facilitador de l’aprenentatge competencial dels alumnes d’#avuixdemà, incorporant un mobiliari adequat i pedagògic i unes parets que parlin pedagògicament, aportant flexibilitat, transparència i modernitat al servei del nou projecte educatiu FEDAC.\nLes escoles, construïdes amb estructures rectangulars d’aules, pupitres i pissarres i una organització d’ensenyament unidireccional i dirigit, formen part d’un passat cartesià. Els espais, el mobiliari i la decoració dels centres tenen una història, van ser fruit d’un disseny que havia de donar una resposta en un temps pretèrit, però el nou paradigma educatiu encaixa amb dificultats en aquella estructura.\nEl present ens porta a nous criteris psicològics, pedagògics i sociològics, a recrear les escoles en àmbits de trobada de les persones amb el coneixement, des de la cordialitat i la professionalitat per tal d’esdevenir veritables ecosistemes d’experiències pedagògiques.\nEls alumnes són animats a realitzar les activitats en entorns motivadors per mostrar les seves idees i promoure comportaments crítics amb la finalitat d’activar el pensament, l’empatia i l’experimentació. Des de la FEDAC invertim en la modularitat i la polivalència dels espais escolars amb la finalitat d’afavorir els aprenentatges i la comunicació, tant en els interiors lluminosos com en els exteriors diàfans. Concebem aquests espais com a llocs per compartir, aprendre, expressar, jugar, trobar-se, pensar, emprendre, conviure, superar-se i construir en equip. Potents indrets per a l’estudi, la lectura, el silenci i el creixement interior. Aules, patis i racons versàtils i flexibles per als aprenentatges actius i variats on els infants i els joves cooperen, componen, expliquen i aprenen a resoldre conflictes i a ser competents per assolir els objectius d’aprenentatge del segle XXI.\nAixí mateix, l’ambientació interior de les escoles esdevé un element potenciador amb parets que comuniquen en positiu i ajuden a crear un clima de centre. La neurociència corrobora la nostra intuïció que els espais han de ser amables, estables —amb un mobiliari acollidor—, transparents i poc carregats de missatges que distreguin l’atenció. L’acurada combinació de la llum natural i la il·luminació, l’amplitud i el color als espais polivalents comuns, dins i fora les aules, esdevenen potents aliats per al benestar i el confort i són facilitadors de la creativitat i de l’expressió artística, i també d’una gran diversitat d’activitats d’aprenentatge interdisciplinàries i multilingües.\nL’espai físic i el virtual esdevenen realitats interrelacionades i importants en la mateixa mesura a les escoles del segle XXI. Aquesta és la premissa que possibilita a l’alumne l’aprenentatge i, a les famílies i els mestres, la comunicació més enllà de l’horari convencional. L’espai físic i l’espai virtual estan integrats l’un en l’altre als nostres centres.\nLes parets parlen amb un llenguatge comú entre les persones i el projecte que presenten. Són una poderosa eina educadora que ens empeny a convertir l’escola en una experiència social de trobada per a l’aprenentatge.\n1 Espais actuals adequats al projecte pedagògic del centre.\n2 Elements de marca i iconografia FEDAC als espais escolars.\n3 Espais tradicionals transformats en entorns inspiradors.\n4 Reforma de les recepcions de les escoles.\n5 Mobiliari acollidor als nous espais.\n6 Espais comuns d’alumnes, educadors, famílies i directius reformats per fer-los més familiars.\n7 Millora de la il·luminació i els colors de les dependències.\n8 Aules més flexibles i modulars.\n9 Escola ambientada amb representacions significatives per a l’alumnat.\nPublicat per Unknown a 18:13 Cap comentari:\nEtiquetes de comentaris: #avuixdemà, 24 reptes, comunitat, educació, educar, educar avuixdemà, entorn, llenguatge, oferta\nàmbit #entorn: Tàctil\nTECNOLOGIES PER L'APODERAMENT I L'EMPRENEDORIA NECESSITEN EDUCADORS QUE APRENEN PER INNOVAR\nEl repte de la tecnologia és un company de viatge que ha estat present des del principi en les escoles FEDAC, car si bé aquestes han estat una mica resistents als canvis provocats per les noves tecnologies, ja fa temps que han introduït els dispositius portàtils i altres eines en els projectes propis. El desafiament passa per saber aprofitar aquestes eines tecnològiques i, així mateix, adaptar la manera de fer a un nou paradigma educatiu.\nLa revolució de les tecnologies no s’ha limitat a transformar els sistemes d’informació i comunicació. Les TIC han representat una nova manera de concebre el fet educatiu en si mateix, ja que han resultat una intrusió en la relació alumne-educador-família que ha transformat l’aprenentatge, l’ensenyament i les relacions personals existents.\ntot plegat ha creat un nou ecosistema educatiu que depassa l’entorn purde l’edifici escolar i del temps i l’espai, a més d’introduir una quantitat importantde nous llenguatges –audiovisual, programació, xarxes socials...–que condicionen la relació ensenyament-aprenentatge. La tecnologia esdevé una palanca de canvi que apodera l’educador i l’alumne i els fa participar del procés amb rols renovats. En efecte, les nostres aules ja s’han vist envaïdes per un seguit d’elements tecnològics que fa uns anys eren impensables: portàtils, tauletes i fins i tot mòbils tenen un paper important en la formació. La competència digital posa en acció un seguit de capacitats i habilitats que seran necessàries perquè els alumnes esdevinguin uns ciutadans autèntics i lliures.\nLa tecnologia ens permet apropar-nos a organitzacions i projectes que són impul sors del canvi educatiu i que tenen presència a la xarxa (xarxes socials, blogs de reflexió pedagògica, portfolis dels educadors...) per poder transmetre de manera entenedora i transparent el que fem i el que som. Les escoles FEDAC estem fent un gran esforç per dotar-nos de la infraestructuranecessària: Wi-Fi a tot el centre, connectivitat amb la fibra òptica, aules amb projectors, pantalles i sistemes de so. Tots els alumnes disposen d’un dispositiu portàtil que forma part del material obligatori i la pertinent llicència digital per accedir als continguts pedagògics a través d’una plataforma educativa.\nNo obstant això, la manera més determinant perquè les tecnologies esdevinguin transparents a l’aula —quotidianes i amables— és disposar d’educadors que les valorin com a eines facilitadores de la innovació i d’un millor aprenentatge per als alumnes, ja que els acosten, com mai a la vida, a nous llenguatges seductors i motivadors, fet que les converteix en una immillorable carta de presentació de la pràctica docent. La tecnologia s’ha desenvolupat amb propòsits que fins ara apareixien com a bons o beneficiosos per a la humanitat, però el seu ús no sempre ha tingut un propòsit noble, ja que també pot ser utilitzada amb objectius egoistes que moltes vegades van més enllà dels drets dels altres. I és en aquest punt en què l’educació i uns sòlids valors humans esdevenen determinants perquè els avenços de la tecnologia siguin en profit de la humanitat.\nAixí mateix, els centres educatius han d’estar oberts al món, entossudits a fer canvis petits però constants, disposats a provar noves metodologies i estratègies, sabent que l’objectiu final és augmentar al màxim els resultats en el coneixement, en la competència global i en les actituds i les motivacions dels alumnes per contribuir de manera positiva a fer persones altament competents, efectives i transformadores.\nTenim moltes eines a l'abast dels nostres alumnes (xarxes de comunicació social, mitjans tecnològics, avenços científics, ...) que es poden convertir en bons elements de transformació. El paper de les nostres escoles serà ensenyar-ne la utilitat i ajudar a fer-ne un bon ús per tal de poder contribuir a una millor relació amb el seu entorn i amb la societat.\nL’escola ha de ser un espai d’espera i d’esperança, que vetlla pel que és comú a tots i totes i que conserva els valors de la societat en què s’insereix, un espai de confiança i optimisme on no hi ha lloc per als escèptics ni els desesperançats.\nDes de la FEDAC considerem que les nostres escoles han de ser, en veritat, constructores de certeses i radicals en el seu compromís. A més a més, han de ser comunitats que aportin la il·lusió de ser més feliços en un món més just, han de reafirmar-se com a espais vius on la utopia torna a ser plausible i on els somnis encara són possibles. I volen fer-ho mitjançant el poder de transformació de les persones que en són part.\nSom escola flexible i adaptable: transformem espais i adaptem horaris segons les necessitats educatives. Alhora, potenciem moments de lectura, reflexió, investigació, treball cooperatiu, projectes, coneixements compartits… En definitiva, l’escola FEDAC no és un producte fet i acabat, amb un embolcall hermètic que cadascú degusta en la solitud del seu espai personal; ans al contrari, és un espai obert, un projecte obert, una biografia oberta en construcció que ens agrada degustar plegats. És el paradigma del centre sempre en marxa, vint-i-quatre hores al dia, set dies a la setmana.\n1 Ordinadors portàtils per a cada alumne a partir de 5è curs.\n2 Aprenentatge digital des d’Infantil.\n3 Assoliment de competència bàsica digital a 6è EP i avançada a 4t ESO (ACTIC).\n4 Ús de tecnologies per a l’apoderament i l’emprenedoria a ESO.\n5 Ús de dispositius tecnològics per a la personalització de l’aprenentatge.\n6 Estratègies d’aprenentatge electrònic i aprenentatge mòbil.\n7 Participació en projectes telemàtics propis i d’altres entitats.\n8 Plataformes virtuals d’aprenentatge i comunicació amb famílies.\n9 Entorn virtual d’aprenentatge: Moodle, blogs...\n10 Creació de continguts i recursos digitals a partir del treball d’educadors i alumnes.\nPublicat per Unknown a 18:05 Cap comentari:\nEtiquetes de comentaris: #avuixdemà, 24 reptes, avuixdemà, educar, educar avuixdemà, entorn, escola, escoles, escoles fedac, fedac


L'Ajuntament de Deltebre impulsa una xarxa de comerç local per als col·lectius de risc | Aguaita.cat\nL'Ajuntament de Deltebre impulsa una xarxa de comerç local per als col·lectius de risc\nEn l'iniciativa si han adherit, a hores d’ara, 34 comerços de Deltebre\nper Aguaita.cat , Deltebre, 23 de març de 2020 a les 17:25 |\nEste dissabte el govern municipal ha posat en marxa una xarxa de comerç local que facilitarà la compra i el transport a casa dels aliments, dels productes i dels medicaments als col·lectius de risc i més vulnerables, és a dir gent gran i/o amb patologies.\nEn esta iniciativa si han adherit, a hores d’ara, 34 comerços del municipi. L’alcalde de Deltebre, Lluís Soler, ha volgut donar les gràcies a tots els establiments que col·laboren amb aquesta iniciativa ja que “amb el seu compromís social podrem ajudar a la gent que més ho necessita”. De fet, Soler ha detallat que “aquesta mesura s’emmarca en la finalitat principal d’ajudar a les persones i famílies del municipi que, a causa de la seva situació personal, no tenen la possibilitat de sortir al carrer i anar a comprar als establiments”.\nEls més de 30 establiments adherits es classifiquen en les següents categories: forns de pa i pastisseries, carnisseries i xarcuteries, queviures, peixateries i congelats, fruites i verdures, farmàcies, ecològics i dietètics. L’Ajuntament de Deltebre ha publicat el llistat a la pàgina web i a les xarxes socials amb els telèfons de tots aquests comerços per tal que la ciutadania afectada pugui fer la comanda des de casa seva. El comerç durà els productes a les cases particulars amb les mesures de seguretat i de prevenció corresponents.\nPer al govern municipal esta és una acció que també ha de permetre posar en valor el comerç local i de proximitat, així com també ha de permetre dinamitzar l’economia del municipi en el marc d’un context de paràlisi a causa del COVID-19.\nEmprenedors, Comerç, Deltebre, ajuda, gent gran, vulnerabilitat econòmica


2011 - Pàgina 2 de 6 - Salms\nDivendres, 3 octubre, 2014 Dijous, 1 setembre, 2011 per Josep Porcar\nCategories Economia, Política, Societat\nDimarts, 30 agost, 2011 per Josep Porcar\nCategories Filosofia, Societat Etiquetes constitució, decret, deficit, ordre, reforma, sostre, tissorada\nDivendres, 3 octubre, 2014 Dilluns, 29 agost, 2011 per Josep Porcar\nCategories Economia, Política, Societat Etiquetes decret, Economia, laboral, mercat, reforma 3 comentaris\nDimecres, 24 agost, 2011 per Josep Porcar\nDivendres, 3 octubre, 2014 Dimarts, 23 agost, 2011 per Josep Porcar\nCategories Audiovisuals, Internet, Mitjans, Societat 4 comentaris\nDilluns, 22 agost, 2011 per Josep Porcar\nCategories Literatura Etiquetes #100anysdevalor 4 comentaris\nDilluns, 22 agost, 2011 Dijous, 21 juliol, 2011 per Josep Porcar\nDe ninot a ninot i mig, em dic. No m’espereu cap anàlisi de saberuts. No tinc ganes de perdre energies. Només recorde, per exemple, que el presidenciable demanà la continuïtat de les emissions de TV3 al País Valencià. Clar que, aleshores, Fabra Part estava en plena campana electoral, i ja sabem què significa això.\nDivendres, 3 octubre, 2014 Dilluns, 11 juliol, 2011 per Josep Porcar


Mor un home en l'incendi de casa seva a la Selva del Camp | Diari de Tarragona\nMor un home en l'incendi de casa seva a la Selva del Camp\nL'altre ocupant del pis va resultar ferit lleu. El foc es va iniciar a l'habitació de la víctima i va cremar també el menjador de l'habitatge\n15/01/2017 08:51 | Actualizado a 21/05/2017 16:53\nLa façana de l´habitatge va quedar parcialment tacada de negre. Els Mossos en van precintar l´entrada. Foto: alfredo gonzález\nUn home de 49 anys va morir la matinada d’ahir diumenge en l’incendi de casa seva a la Selva del Camp. L’altre ocupant de l’habitatge, de 64 anys i company de la víctima, va poder sortir de l’habitatge i alertar als bombers. Les flames s’haurien iniciat a l’habitació del propietari de la casa, situada al número 17 del Raval de Sant Pau, i haurien afectat també el menjador.\nSense confirmació encara oficial, tot apunta que l’origen del foc hauria pogut ser una estufa elèctrica. Fonts consultades dels Mossos d’Esquadra asseguraven ahir que no es tracta de cap cas relacionat amb la pobresa energètica. En tractar-se d’una sola casa, no va ser necessari desallotjar a cap dels veïns que viuen al mateix carrer.\nEls bombers van rebre l’avís d’alerta a la 1.32 h de la matinada de diumenge. En el moment de l’incendi, a l’interior de l’habitatge hi havia el seu propietari –veí de la Selva del Camp– que presentava cremades de tercer grau i que ja va ser trobat mort al menjador.\nPer la seva banda, l’altre ocupant de la casa va resultar ferit lleu i es va poder escapar de les flames per avisar als bombers. Va estar atès al mateix lloc dels fets pels serveis sanitaris del Sistema d’Emergències Mèdiques (SEM) i se li va donar l’alta in situ.\nLes flames van cremar totalment el menjador de l’immoble. La resta va quedar afectada pel fum i sense conseqüències per l’estructura de la casa. La façana també va quedar parcialment tacada de negre.\nEn les tasques d’extinció de l’incendi van treballar fins a cinc dotacions dels Bombers de la Generalitat de Catalunya que van poder donar per controlat l’incendi al voltant de la 1.55 h.\nA més a més, també van intervenir cinc patrulles dels Mossos d’Esquadra que es van fer càrrec de les diligències judicials i de la investigació de les causes del foc. L’habitatge va quedar precintat.


Iceta cínic davant la fantasmal “taula de diàleg” – Avantguarda.cat\nOriol Domingo 16 d'abril de 2022 Uoctubre\nUn cínic Miquel Iceta diu que els Governs espanyol i català dialoguen sense parar de manera positiva encara que la fantasmal “taula de diàleg” entre ambdós governs no es reuneix des de fa molts mesos ni està anunciada cap reunió en els propers mesos. “Cínic: que, impúdicament, fa gala de menysprear els valors morals”. “Fantasmal: propi de fantasmes. Imatge mental d’un objecte, especialment il·lusòria o enganyosa” (Diccionari de la llengua catalana).\n2.- Iceta no revela de que tracten els governs de Pedro i Pere, de Sánchez i Aragonès. Els fets demostren que només parlen per tal que ER doni suport parlamentari al PSOE a canvi de res. No hi ha cap indici de que tractin sobre les qüestions polítiques i democràtiques de fons com amnistia, dret d’autodeterminació, referèndum, acceptació del resultat de les urnes, fi de la repressió judicial i policial, tancament de les clavegueres de l’estat. Al contrari, l’objectiu de la Moncloa no es dialogar sobre aquestes qüestions. L’objectiu monclovita es liquidar la legítima i pacífica defensa dels els drets i les llibertats nacionals de Catalunya.\n3.- El borbònic i juancarlista Govern Sánchez, de fet, dona la raó al president Carles Puigdemont i a Junts per Catalunya. La fantasmagòrica “taula de diàleg” no es ni “taula” ni “diàleg”. Es una bluf més d’un especialista en enganys com Pedro Sánchez. Una mostra més de que el règim pseudo autonòmic espanyol amb adn franquista es un fracàs rotund i sense sortida.\n4.- ER en té molta responsabilitat. ¿Fins quan el tripartit autonomista configurat per Oriol Junqueras / Pere Aragonés / Gabriel Rufián es fiaran i es deixaran enganyar pel tripartit monàrquic format per Pedro Sánchez / Miquel Iceta / Salvador Illa contra els legítims interessos, drets i llibertats de Catalunya?\n5.- Un darrer apunt del cinisme icetà. El ministre espanyol de Cultura i Esport, que es manifesta als carrers amb els ultra espanyolistes de PP i Societat Civil Catalana, vol saber quan hi haurà a Catalunya una taula de diàleg entre els partits catalans. Un personatge de trajectòria tan culte i tan esportiva com l’espanyol Iceta hauria, en canvi, d’informar quan el seu Govern posarà en marxa una taula de diàleg amb els partits espanyols com PSOE, PP, Podemos, VOX, Ciudadanos.


Rovira: 'No donarem suport a uns pressupostos de la CCMA que desmantellen el servei públic' - Esquerra\nLa secretària general d'Esquerra Republicana, Marta Rovira, ha assegurat en roda de premsa que 'no donarem suport a uns pressupostos de la Corporació Catalana de Mitjans Audiovisuals que desmantellen el servei públic'. Rovira ha reiterat el compromís d'ERC en 'la defensa del model públic de la CCMA, amb uns mitjans que ofereixen informació de qualitat al servei de la nostra llengua, la nostra cultura i la nostra nació'. En aquest sentit, ha afirmat que els mitjans de la CCMA són líders de qualitat i d'audiència.\nMarta Rovira ha manifestat que, sent conscients de la cojuntura econòmica i política i dels ajustos que poden tornar a afectar Sanitat i Educació, la CCMA no podrà ser una excepció, però també ha recordat que els últims anys la CCMA ha fet 'esforços desmesurats' en comparació amb d'altres àmbits que depenen de la Generalitat de Catalunya. Segons Rovira, 'els mitjans públics de la Catalunya tenen un cost per habitant molt inferior a la gran majoria de països europeus'. 'Els mitjans públics costen a cada català 32 euros l'any', ha afegit.\nLa secretària general d'Esquerra Republicana també ha asseverat que 'farem una oposició constructiva, fent propostes per millorar l'eficiència i reduir despeses'. Aquestes mesures són, entre d'altres, reduir els sous desorbitats, promoure el diàleg amb els treballadors, reduir el pressupost del CAC o desgovernamentalitzar els mitjans de la CCMA.\nXantatge amb els transplantaments\nSobre la possibilitat que el govern espanyol no pagui les ajudes per a transplantaments a les comunitats autònomes que no compleixin amb el sostre de dèficit fixat per l'Estat, Rovira ha afirmat que 'no entrarem en xantatges sobre un tema tan delicat com les persones que pateixen una malaltia'. La secretària general d'ERC ha deixat ben clar que 'no variarem el nostre argumentari sobre la necessitat d'un repartiment just del sostre de dèficit'. Rovira ha fet referència a la proposta que van presentar ahir al Parlament Europeu els diputats catalans per salvar la despesa pública del govern català. 'Aquesta unitat també s'hauria de visualitzar a Madrid', ha reblat.